TV7 JERUUSALEMMA UUDISED
Tänased teemad -
Rootsi välisminister on vastu Iisraeli boikoteerimisele
Holland aitab Iisraeli gaasijuhtme ehitamisel Gazasse
Piibel on Iisraelis tähtis õppeaine
Kolumbialased õpivad Iisraelis maamiinide demineerimist
Knesseti spiiker annab Euroopale migratsiooninõu
Põud paljastab Gennetsareti järves üllatusi
TV7 Jeruusalemma Uudistest - Shalom!
The Jerusalem Posti teatel muutis Rootsi välisminister Wallström meelt
Iisraeli boikoteerima õhutava BDS-i liikumise suhtes.
Varem valjult toda Iisraeli-vastast tegevust toetanud Wallström
on nüüd väidetavalt liikumise vastu.
Viimase terrorilaine ajal Iisraelis šokeeris Wallström juudiriiki,
nõudes juurdlust, mis selgitaks,
kas Iisrael on süüdi seadusevastaselt toimunud palestiinlaste tapmises.
Wallström on kahetsenud ka
palestiinlaste ebaproportsionaalselt suurt surevust võrreldes iisraellastega.
Nüüd väidab Wallström, et lisaks BDS-ile on ta vastu
igasugusele Iisraeli diskrimineerimisele.
Israel Today teatel on Piibel ja judaism
Iisraeli haridusministri Bennetti sõnul koolilaste tähtsamaid õppeaineid.
Bennett juhtis varem kampaaniat, mis nõudis,
et valitsuse rahastuse saamiseks õpetataks ješivades põhiaineid
nagu matemaatikat ja loodusteadusi.
Sellest nõudest loobuti aga ultraortodokside parteide survel.
Bennetti sõnul, kes ka ise religioosne juut on,
ei pea religioossete laste matemaatika ja loodusteaduste õpingud
kuidagi kahandama usuõpetuse tähtsust.
Kuigi Iisrael on kõrgtehnoloogia superriik,
mis ekspordib maailma teadmisi ja innovatsiooni,
peab ta Bennetti sõnul olema ka vaimne superriik
ja eksportima vaimseid teadmisi.
Bennett meenutas iisraellastele nende algupärast missiooni
olla rahvastele valguseks.
Uue õppeaasta alguses
õhutas ka peaminister Netanyahu Iisraeli noori Piiblit õppima.
Netanyahu sõnul on Piibel aluseks sellele, miks iisraellased on Iisraelis,
miks nad tagasi on tulnud ja miks nad sinna jäävad.
Arutz Sheva teatel
otsib Kolumbia Iisraelist ekspertabi maamiinide demineerimiseks.
Kolumbias 50 aastat kestnud konflikti
lõpetas äsja terrorirühmitusega FARC sõlmitud rahuleping.
Lahingute tõttu on Kolumbias maamiine rohkem kui kuskil mujal.
Viimase 25 aasta vältel
on maamiinide plahvatustes hukkunud üle 11 000 kolumbialase.
Iisrael osales kevadel Bogotas toimunud kohtumisel,
kus osales ametnikke ka USAst ja Norrast,
et leida parim viis Kolumbia aitamiseks.
Hiljuti saabus Iisraeli Kolumbia delegatsioon,
et saada demineerimise alast koolitust.
Iisrael võib osaleda Kolumbias ka muudes valdkondades
nagu farmerite aitamises
FARC-i poolt kokaiini tootmiseks kasutatud maade muutmises
sobivaks toiduvilja kasvatamiseks.
The Jerusalem Posti teatel õhutas Knesseti spiiker Edelstein Euroopat
immigrante ühiskonda integreerima, et vältida äärmusliikumiste tegevust.
Edelstein esines eelmine nädal
Euroopa Nõukogu parlamentaarsel assambleel,
kus olid koos 50 riigi parlamentide esimehed.
Edelsteini sõnul on ta isegi immigrant
ja esines uhkelt immigrantide riigi Iisraeli parlamendi esimehena.
Edelstein olevat kolinud Iisraeli NSVL-ist 29 aasta eest
ühe viimase vabastatud dissidendina.
Täna on ligi kolmandik Iisraeli parlamendist immigrandid.
Edelsteini sõnul on Iisraeli suunduv immigratsioon
küll teistest riikidest erinev,
kuna saabujad on kojunaasjad, kauakadunud vennad-õed.
Iisraeli multikultuurilises ühiskonnas kasutatud vahendid ja meetodid
võivad tema sõnul teistele maadele siiski abiks olla.
Mitmed Euroopa riigid peavadki juba Iisraeliga kõnelusi.
Iisrael aitab immigrante näiteks keeleõppe,
eluasemega seotud riikliku abiga ja privileegidega väikeettevõtetele.
Edelsteini sõnul ei pruugi õnnestunud kohanemisprotsess
takistada viimase aja äärmusliikumiste fanatistlikku tegevust,
kuid immigrantide aitamisega raskendatakse rühmituste liikmete
ja nende juhtide vägivaldse tegevuse levikut
immigrantide noorema põlvkonna seas.
Edelstein õhutas kõiki maailma parlamente
kogu jõust terrorismiga võitlema
ning õpetama immigrantide sallimist ja aktsepteerimist,
et nad majanduslikult ja kultuuriliselt paremini ühiskonda sulanduksid
nii enda kui oma uue kodumaa hüvanguks.
The Times of Israeli teatel
aitab Holland Iisraelil Gazasse energiat ja vett toimetada.
Iisraeli peaminister Netanyahu ütles hiljutisel Hollandi-visiidil,
et Iisrael tahab aidata gazalasi
ja esmalt tuleb parandada gaasi- ja veevarustust.
Hollandi peaminister Mark Rutte ütles ühisel pressikonverentsil,
et Holland hakkab juhtima
Madalmaade, Iisraeli ja palestiinlaste ametnike ekspertkohtumisi,
mille sihiks on parandada palestiinlaste majandust,
kuid need on heaks pinnaseks
ka Iisraeli ja palestiinlaste poliitilisetele kõnelustele.
Israel Today teatel on Iisraelis kestev põud
langetanud veetaset Galilea järves, mida kohalikud Kinneretiks kutsuvad.
Seetõttu on Kinnereti lõunakalda lähedale tekkinud uus, suur saar.
Hetkel on veetase ca 4,5 m normaaltasemest madalam
ja läheneb ohtlikult piirile, mille ületamine tekitaks ekspertide sõnul
tagasipöördumatut ökoloogilist hävingut.
Ynet Newsi teatel õhutatakse kõiki palvetama vihmase talve eest,
kuid meteoroloogide sõnul sajab lähikuudel keskmisest vähem.
Mõned Iisraelis on meenutanud, et rabi Yehuda ennustas
juudi ühiskondlike ja juriidiliste ürikute kollektsioonis Talmudis
juba tuhandete aastate eest Galilea järve kuivamist,
mis võib olla seotud Messia tulekuga.
Veepinna alanemisega paljastus järve lõunatipus hiljuti
viis I Maailmasõja aegset kahurikuuli.
Ilmselt Briti armee eest põgenenud Türgi vägede jäetud kuulid leidis ujuja.
Toonast Palestiinat
Ottomanide impeeriumi osana valitsenud Türgi väed
võideti Galilea lahingus 1918. a.
Pärast I Maailmasõda valitses Palestiinat Suurbritannia
mandaadiga, mis lõppes 1948. a, kui Iisrael iseseisvuse välja kuulutas.
Need olid meie tänased uudised. Shalom ja kohtumiseni!
Tõlge: Monika Jaaguri